

**Projektu uzraudzības komisijas sēdes protokols**

Ādažu novadā, 2024. gada 27.maijā  Nr. ĀNP/1-7-5/24/19

**Sēdi vada:** Komisijas priekšsēdētāja vietnieks V.Bulāns.

**Piedalās:** Komisijas locekļi: E.Kāpa, I.Pērkone, S.Mūze, G.Miglāns, K. Miķelsone

**Nepiedalās:** A.Brūvers. G. Porietis.

**Uzaicināti:** I.Plikgalve, A.Dukāte

**Protokolē:** L.Pavlovska

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 13.30

DARBA KĀRTĪBA

1. Par Ādažu novada jauno uzņēmēju un remigrantu atbalsta konkursu 2024 ( ziņo A.Dukāte).
2. Aktuāli par maģistrālo veloceļu Rīga - Carnikava (ziņo I.Plikgalve).
3. Par uzlādes staciju uzstādīšanas iespējām Ādažu novadā (ziņo I.Plikgalve).
4. Par jaunas vispārējās izglītības iestādes izbūves Ādažos iepirkuma sarunu procedūras rezultātiem ( ziņo I. Pērkone).

SANĀKSMES GAITA

|  |
| --- |
| 1. **Par Ādažu novada jauno uzņēmēju un remigrantu atbalsta konkursu 2024** |

(ziņo A. Dukāte)

Ziņo par konkursa “Ādažu novada jauno uzņēmēju un remigrantu atbalsta konkurss 2024” pieteikšanās kārtību, nolikumu un laika grafiku. Informē, ka būtu nepieciešams grozīt konkursa nolikumu, jo tika saņemta informācija no Vides aizsardzības un reģionālās attīstības ministrijas (VARAM), ka plānots veikt atvieglojumus konkursa pieteikšanas kārtībā, sludinot pieteikšanos līdz šā gada beigām.

KOMISIJA NOLEMJ: **Atbalstīt grozījumus konkursa “Ādažu novada jauno uzņēmēju un remigrantu atbalsta konkurss 2024” nolikumā, virzīt to pašvaldības domes sēdē apstiprināšanai.**

|  |
| --- |
| 1. **Aktuāli par maģistrālo veloceļu Rīga - Carnikava** |

(ziņo I. Plikgalve)

Ziņo, ka veloceļa projekta ietvaros nepieciešams izveidot sliežu šķērsojuma vietu, nepieciešams izveidot jaunu pieslēgumu, lai varētu izbūvēt luksoforu. VAS “Latvijas dzelzceļš” šā gada 17.maijā atsūtīja vienošanos par pieslēguma projektēšanu un izbūvi – projektēšana notiek mūsu šī brīža līguma ietvaros, pieslēguma izbūvi veiks VAS “Latvijas dzelzceļš” iepirkuma ietvaros. Informē, ka 2025. gadā būs jāveic maksājums 50% par pieslēguma izbūvi ~ 3400 *euro* bez PVN apmērā.

KOMISIJA NOLEMJ: **Atbalstīt vienošanos slēgšanu ar VAS “Latvijas dzelzceļš”.**

|  |
| --- |
| 1. **Par uzlādes staciju uzstādīšanas iespējām Ādažu novadā** |

(ziņo I. Plikgalve)

Ziņo, ka AS “Sadales tīkls” AF ietvaros veic uzlādes staciju tīklu izbūvi, līdz ar to ir izvērtējuši mūsu plānotās uzlādes staciju izbūves vietas. AS “Sadales tīkls” vēlas saņemt atbildi, par pašvaldības plānotajām darbībām.

Komisija debatē par iespējamo uzlādes staciju izvietojumu Ādažu novadā, vienojas, ka būtu nepieciešams šo jautājumu izskatīt tehniskajā komisijā.

KOMISIJA NOLEMJ: **Virzīt piedāvāto uzlādes staciju izvietojumu izskatīšanai tehniskajā komisijā.**

|  |
| --- |
| 1. **Par jaunas vispārējās izglītības iestādes izbūves Ādažos iepirkuma sarunu procedūras rezultātiem** |

(ziņo I. Pērkone)

Ziņo, ka vēl ir nepieciešama papildus informācija par sarunu procedūras rezultātiem. Informē, ka gala rezultātus noziņos PUK šā gada 3.jūnija sēdē.

KOMISIJA NOLEMJ: **Pieņemt informāciju zināšanai, atkārtoti ziņot par jaunas vispārējās izglītības iestādes izbūves Ādažos iepirkuma sarunu procedūras rezultātiem PUK šā gada 3.jūnija sēdē.**

Komisijas priekšsēdētāja vietnieks V. Bulāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU